ชอบรูปนี้
หลังจากแต่งงานมาสองสามปี วรวิทย์ ชัยลิมปมนตรี ผู้อำนวยการธนาคารออมสิน ก็ใช้รูปคู่ที่ถ่ายกับเจ้าสาว เป็นรูปโพรไฟล์ในเฟซบุ๊กมานับจากนั้น ให้รู้ว่ามีเจ้าของแล้ว
6 มิ.ย. 2556

หลังจากแต่งงานมาสองสามปี วรวิทย์ ชัยลิมปมนตรี ผู้อำนวยการธนาคารออมสิน ก็ใช้รูปคู่ที่ถ่ายกับเจ้าสาว เป็นรูปโพรไฟล์ในเฟซบุ๊กมานับจากนั้น ให้รู้ว่ามีเจ้าของแล้ว
แม้จะไม่เปลี่ยนรูป แต่เฟซบุ๊กคุณวรวิทย์จะมีอัพเดตกิจกรรมของธนาคารตลอดเวลา เหมือนเจ้าตัวจะแอคทีฟกับเพจของตัวเองมาก 
แต่เมื่อวานนี้ไม่รู้นึกครึ้มอะไรขึ้นมา คุณวรวิทย์ก็เปลี่ยนรูปโพรไฟล์ใหม่ เป็นรูปที่มาจากงานเฉลิมฉลอง 100 ปี ธนาคารออมสิน ที่ธนาคารจัดขึ้นเพื่อขอบคุณผู้ถือหุ้นและลูกค้า ณ โรงแรมเซ็นทารา แกรนด์ แอท เซ็นทรัลเวิลด์ 
ใครเปิดเฟซบุ๊กขึ้นมา เจอรูปคุณวรวิทย์กำลังขี่จักรยาน พ่วงให้สุภาพสตรีสูงอายุนั่ง ดูยังไงก็ไม่ใช่คุณหน่อย ศรีภรรยา เลยต้องซักถามว่าใครกัน บางคนว่า อาจจะเป็นคุณแม่ บางคนว่าอาจจะเป็นคุณแม่ยาย บ้างก็ว่าเป็นลูกค้าของธนาคารหรือเปล่า
แต่สุดท้ายก็ทายผิดกันไปหมด สุภาพสตรีที่นั่งเด่นเป็นสง่าท้ายจักรยานคือ ชูจิรา กองแก้ว ประธานบอร์ดธนาคารออมสิน นั่นเอง 
รูปนี้คุณวรวิทย์ภูมิใจนำเสนอมาก ทั้งภาพแบ็กดรอปและแสงไฟ ให้อารมณ์เมื่อ 100 ปีที่ผ่านมาแล้วมากๆ
จิ้งจกแถวสะพานควายบอกว่า ตอนที่คุณวอวิดเข้ามาเปลี่ยนรูปโพรไฟล์ ก็ตกใจเล็กน้อย เพราะมีเฟรนด์ลิสต์ค้างอยู่เป็นพรืด 
และในจำนวนที่ค้างอยู่นี่ ส่วนใหญ่เป็นสาวๆ ขาวจั๊วะ คิกขุ อาโนเนะทั้งน้าน 
ว่าแล้วคุณวรวิทย์ ก็หัวเราะ บอกว่า อะไรเนี่ยคนที่มาขอเป็นเพื่อน ทำไมมีแต่สาวๆ ทั้งนั้นเลย เห็นแล้วขนลุก เอ้ย น่ากลัว เพราะไม่รู้ว่าตัวจริงหรือตัวปลอม เอารูปใครมาใส่หรือเปล่าก็ไม่รู้ ว่าแล้วก็กดไม่รับเป็นเพื่อนทิ้งซะหมด 
จิ้งจกเห็นแล้วก็ร้อง ฮ่า ฮ่า ฮ่า เพราะคุณวรวิทย์ก็ให้ลูกน้องอัพเพจเฟซบุ๊กเหมือนกัน ตัวจริงจะเอาเวลาที่ไหนเข้ามาเล่นเฟส เพราะงานรัดตัวขนาดนั้น แต่ตอนเปลี่ยนรูปคุณวอมาเปลี่ยนเอง เพราะ “ผมชอบรูปนี้”